rejauldu/bengali-wikipedia huggingface dataset:
মোহাম্মদ আবদুল মুহিত বা সংক্ষেপে এম এ মুহিত (জন্ম: ৪ জানুয়ারি ১৯৭০) হলেন একজন বাংলাদেশী পর্বতারোহী, যিনি ২০১১ খ্রিষ্টাব্দের ২১ মে দ্বিতীয় বাংলাদেশী হিসেবে এভারেস্ট পর্বত জয় করেন। এর আগে ২০১০ খ্রিষ্টাব্দের ২৩ মে প্রথম বাংলাদেশী হিসেবে মুসা ইব্রাহীম এভারেস্ট জয় করার কৃতিত্ব অর্জন করেন। আবদুল মুহিত, ঐ বছরই মুসার পাশাপাশি এভারেস্ট জয়ের জন্য যান, কিন্তু বিরূপ আবহাওয়ার কারণে তিনি সেবার ব্যর্থ হন। অবশেষে বাংলা মাউন্টেনিয়ারিং এ্যান্ড ট্রেকিং ক্লাবের একজন সদস্য হিসেবে এভারেস্ট জয়ের লক্ষ্যে আবারও যাত্রা করেন ২০১১ খ্রিষ্টাব্দের মার্চ মাসের শেষ সপ্তাহে, এবং অবশেষে তিনি সফল হন। তার এই সফলতার খবর, ঢাকাস্থ নেপালের দূতাবাসের বরাত দিয়ে নিশ্চিত করে বাংলাদেশের পররাষ্ট্র মন্ত্রণালয়ের বহিঃপ্রচারণা বিভাগ।এবার এভারেস্টে বাংলাদেশের পতাকা ওড়ালেন মুহিত, আমার পুঠিয়া; ২৫ মে ২০১১ খ্রিস্টাব্দ। পরিদর্শনের তারিখ: ৩১ মে ২০১১ খ্রিস্টাব্দ।"এবার এভারেস্টচূড়ায় বাংলাদেশের মুহিত", কালের কণ্ঠ ডেস্ক, দৈনিক কালের কণ্ঠ; পৃ. ১; ২৩ মে ২০১১ খ্রিস্টাব্দ। পরিদর্শনের তারিখ: ৩১ মে ২০১১ খ্রিস্টাব্দ। এরপর  ২০১২ সালের ১৯ মে নেপাল (দক্ষিণ মুখ) দিয়ে দ্বিতীয়বারের মত এভারেস্ট জয় করেন এম. এ. মুহিত।   ব্যক্তিগত জীবন  ভোলার বোরহানউদ্দিন উপজেলার গঙ্গাপুরে ১৯৭০ খ্রিষ্টাব্দের ৪ জানুয়ারি জন্ম তার। বাবা মনোয়ার হোসেন মিয়া ও মা আনোয়ারা বেগম। তিনি পরিবারের বড় ছেলে। পরিবারে তারা ৪ বোন ও ৩ ভাই। বড় বোনের নাম জাকিয়া বেগম আঁখি। পুরান ঢাকার পোগোজ স্কুল থেকে এসএসসি (১৯৮৫), নটর ডেম কলেজ থেকে এইচএসসি (১৯৮৭), এবং ঢাকা সিটি কলেজ থেকে বি.কম. (১৯৮৯) পাস করেন। পেশা জীবনে তিনি ঢাকায় একটি বেসরকারি প্রতিষ্ঠানের কর্মকর্তা।   পর্বতারোহণ  ১৯৯৭ খ্রিষ্টাব্দের অক্টোবরে বন্ধুদের সাথে সীতাকুন্ডের চন্দ্রনাথ পাহাড়ে বন্ধুদের মধ্যে প্রথম ১৮০০ ফুট উচ্চতায় উঠে পর্বতারোহণ নেশায় মগ্ন হন তিনি। সেই নেশাই প্রেরণা দেয় তাকে। ২০০৪ খ্রিষ্টাব্দে এভারেস্ট বেস ক্যাম্প ও কালাপাথার ট্রেকিংয়ে অংশ নেন এবং ভারতের দার্জিলিংয়ের হিমালয়ান মাউন্টেনিয়ারিং ইনস্টিটিউট থেকে মৌলিক পর্বতারোহণ এবং একই প্রতিষ্ঠান থেকে ২০০৫ খ্রিষ্টাব্দে উচ্চতর পর্বতারোহণ প্রশিক্ষণ গ্রহণ করেন তিনি। এছাড়াও প্রস্তুতি হিসেবে বিভিন্ন সময় হিমালয়ের চুলু ওয়েস্ট (মে ২০০৭), মেরা (সেপ্টেম্বর ২০০৭), বিশ্বের অষ্টম উচ্চতম শৃঙ্গ মানাসলুর (মে ২০০৮), সিংগু, ও লবুজে শৃঙ্গে আরোহণ করেন তিনি।   সাফল্য  এভারেস্ট জয়ের আগে আবদুল মুহিত, এভারেস্ট থেকে ২০ কিলোমিটার দূরে বিশ্বের ষষ্ঠ সর্বোচ্চ শৃঙ্গ চো ওয়ো (৮,২০১ মিটার) জয় করেন (২০০৯)। বাংলাদেশী পর্বতারোহীদের মধ্যে তিনিই প্রথম এই সাফল্য অর্জন করেন বলে জানা যায়। এছাড়াও তিনি দুবার বাংলাদেশের সর্বোচ্চ শৃঙ্গ তাজিনডং-এ আরোহণ করেন।   আরও দেখুন   মুসা ইব্রাহীম  নিশাত মজুমদার  ওয়াসফিয়া নাজরীন  মোহাম্মদ খালেদ হোসেন  বাবর আলী   তথ্যসূত্র    বহিঃসংযোগ     বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী পর্বতারোহী বিষয়শ্রেণী:বাংলাদেশী অভিযাত্রী বিষয়শ্রেণী:এভারেস্ট জয়ী বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:বোরহানউদ্দিন উপজেলার ব্যক্তি
150 x 65px|thumb|right|আদি ও অকৃত্রিম হাতে বোনা কোটা দরিয়া সেরা শিল্পকর্ম কোটা দরিয়া বা কোটা দরি হল ছোটো ছোটো বর্গাকার (খাত) নকশায় বোনা হালকা ওজনের একটি বৈশিষ্ট্যময় কাপড়ের নাম। এগুলি এখনও রাজস্থানের কোটার কাছে কৈথুনে এবং আশেপাশের কয়েকটি গ্রামে ঐতিহ্যবাহী পিট তাঁতে হাতে বোনা হয়। এই শাড়িগুলি সূক্ষ্ম সিল্ক এবং সুতোর তন্তুর মিশ্রণে তৈরি হয়। সুতো এই কাপড়কে শক্ত করে এবং সিল্ক এটিকে আরও উজ্জ্বল করে তোলে ও এটিকে একটি নরম স্পর্শ দেয়। একটি কোটা শাড়ির চৌখুপী বুনন খুব জনপ্রিয়। কোটা দরিয়াকে এই অঞ্চলের মানুষের ঐতিহ্য এবং রীতিনীতিগুলির সাথে এর স্বতন্ত্রতা এবং সংযোগের জন্য ভৌগোলিক নির্দেশক (জিআই) হিসাবেও বিবেচনা করা হয়েছে।  ইতিহাস কথিত আছে যে ১৭ শতকের মাঝামাঝি সময়ে, কোটার রাও কিশোর সিংহ কর্ণাটকের মহীশূর থেকে তাঁতিদের কোটাতে নিয়ে এসেছিলেন। তারা চৌখুপী বুননের বৈশিষ্ট্যযুক্ত হাল্কা সুতির কাপড় বুনত যেগুলি ছক কাগজের মতো দেখতে ছিল এবং সেগুলি পাগড়ির জন্য উপযুক্ত ছিল। ১৬৯৬ সালে মোঘল সম্রাট আওরঙ্গজেবের পক্ষে লড়াইয়ের সময় রাও কিশোর সিং কর্ণাটকের একটি যুদ্ধে মারা গিয়েছিলেন।  বুনন thumb|একটি আসল হাতে বোনা কোটা ডোরিয়া পণ্যের চিহ্ন তাঁতিরা যেহেতু মহীশূর থেকে এসেছিল, উৎপাদিত কাপড়কে কোটা মাশূরিয়া বলা হত। ঐতিহ্যবাহী পাগ (পাগড়ি) তৈরি করতে সরু ৮ ইঞ্চি তাঁতে সেগুলি বোনা হত এবং পরবর্তীতে অতিশয় হালকা শাড়ির জন্য চওড়া তাঁত ব্যবহৃত হত। শাড়ির টানা এবং বুননে ৫:১ এর অনুপাতে সুতি এবং রেশম সুতোর সংমিশ্রণ ব্যবহার করা হয়, এটি একটি সূক্ষ্ম চৌখুপী নকশা তৈরি করে।  এটি হয়ে উঠেছে সাধারণ রেশম-সুতির কোটা দরিয়া মিশ্রণ। আজকাল হাতে বোনা রেশম কোটা দরিয়া শাড়িও জনপ্রিয় হয়ে উঠেছে। প্রথমে বুটি নামে পরিচিত নকশাটি ছোট এবং বহুল ব্যবহৃত ছিল। তবে এখন ধরন এবং পছন্দ অনুযায়ী বড় বড় নকশা তৈরি করা হয়। একটি মানক শাড়ি ৬.৫ মিটার দীর্ঘ এবং এতে ব্লাউজের জন্য কাপড়ও যুক্ত থাকে। প্রচুর কারুকার্যময় একটি শাড়ি তৈরি করতে এক মাস সময় লাগতে পারে এবং সেগুলি উত্তরাধিকার সূত্রে রেখে দেবার মত শাড়ি। একটি আসল কোটা দরিয়া শাড়ির এক কোণে বোনা জিআই চিহ্ন থাকবে যা থেকে বোঝা যাবে যে এটি আসল রুপো এবং সোনার সুতো ব্যবহার করে হাতে বোনা হয়েছে।  সুরত ও বারাণসীর বেশিরভাগ কোটা দরিয়া শাড়ি বিদ্যুতের তাঁতে তৈরি এবং সেগুলি হাতে করে ব্লক ছাপা, সূচিকর্ম করা হয় বা হাতে করে সম্পূর্ণতা দেওয়া হয়। এই কাপড় শাল এবং ওড়নার জন্যও ব্যবহৃত হয়।  আরও দেখুন মহীশূর রেশম শাড়ি মসলিন খস (কাপড়) তনসুখ কাপড়  তথ্যসূত্র  বহিঃসংযোগ  Among Kota people  The handcrafted elegance  Kota Heritage Society https://kotacityblog.com/kota-doria/#introduction-kota-doria   বিষয়শ্রেণী:ভারতীয় পোশাক বিষয়শ্রেণী:ভারতের ভৌগোলিক নির্দেশক বিষয়শ্রেণী:পোশাক-অসম্পূর্ণ বিষয়শ্রেণী:রাজস্থানের ভৌগোলিক নির্দেশক বিষয়শ্রেণী:শাড়ি বিষয়শ্রেণী:রাজস্থানি শিল্পকলা বিষয়শ্রেণী:রাজস্থানি পোশাক
ম্যাডিসন লা'আকিয়া টি-ল্যান হল চক (, ; জন্ম: ২ জুলাই ১৯৯২; ম্যাডিসন চক নামে সুপরিচিত) হলেন একজন মার্কিন ফিগার স্কেটার। তিনি আন্তর্জাতিক প্রতিযোগিতার মঞ্চে ইভান বেটসের সাথে জুটি হিসেবে ফিগার স্কেটিংয়ের আইস ডান্স বিভাগে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করে থাকেন।  ১৯৯৭ সালে ফিগার স্কেটিংয়ে অভিষেক করা চক মার্কিন যুক্তরাষ্ট্রের হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি একটি রৌপ্য পদক জয়লাভ করেছেন।  প্রারম্ভিক জীবন ম্যাডিসন লা'আকিয়া টি-ল্যান হল চক ১৯৯২ সালের ২রা জুলাই তারিখে মার্কিন যুক্তরাষ্ট্রের ক্যালিফোর্নিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন চক মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ইভান বেটসের সাথে যুগলবদ্ধ হয়ে ফিগার স্কেটিংয়ের আইস ডান্স প্রতিযোগিতায় অংশগ্রহণ করেছিলেন। চক সর্বমোট ২১৪.৭৭ পয়েন্ট নিয়ে সম্মিলিত অবস্থানে চতুর্থ স্থান অধিকার করেছিলেন; যেখানে রিদম ডান্সে তারা ৮৪.১৪ পয়েন্ট নিয়ে চতুর্থ এবং ফ্রি ডান্সে ১৩০.৬৩ পয়েন্ট পেয়ে চতুর্থ অবস্থানে ছিলেন।  তিনি ন্যাথান চেন, ভিনসেন্ট জো, ক্যারেন চেন, অ্যালেক্সা নিয়েরিম, ব্রেন্ডন ফেজার, ম্যাডিসন হাবল, জ্যাকারি ডনোহিউ এবং ইভান বেটসের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৬৫ পয়েন্ট অর্জন করে স্বর্ণ পদক জয়লাভ করেছিলেন। শর্ট প্রোগ্রাম/রিদম ডান্সে ৩৪ পয়েন্ট স্কোর করেছিলেন এবং ফ্রি স্কেটস/ডান্সে ৩১ পয়েন্ট অর্জন করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী আইস ডান্সার বিষয়শ্রেণী:মার্কিন যুক্তরাষ্ট্রের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
আল গায়দাহ বিমানবন্দর  ইয়েমেনের আল গায়দাহর নিকটে অবস্থিত একটি বিমানবন্দর।   ইতিহাস  ২০১৭ সালের ডিসেম্বরে, সৌদি আরব, ইয়েমনে সৌদি আরব-নেতৃত্বাধীন হস্তক্ষেপের অংশ হিসেবে আল-গায়দাহ আন্তর্জাতিক বিমানবন্দরে সেনা মোতায়েন করে। কয়েক মাস বিক্ষোভের পর, সৌদি বাহিনী ২০১৮ সালের জুলাই মাসে বিমানবন্দরের নিয়ন্ত্রণ ইয়েমেনী কর্মকর্তাদের নিকট পুনরায় ফিরিয়ে দেয়।   বিমান সংস্থাগুলি এবং গন্তব্য  বর্তমানে সব ফ্লাইট স্থগিত আছে।   তথ্যসূত্র   বিষয়শ্রেণী:ইয়েমেনের বিমানবন্দর বিষয়শ্রেণী:আল মাহরাহ প্রদেশ
থাম্ব এডওয়ার্ড হিউগেসেন ন্যাচবুল-হুগেসেন, ১ম ব্যারন ব্র্যাবোর্ন  (২৯ এপ্রিল ১৮২৯ - ৬ ফেব্রুয়ারি ১৮৯৩), এএইচ ন্যাচবুল-হুগেসেন নামে পরিচিত, একজন ব্রিটিশ লিবারেল এবং পরে রক্ষণশীল রাজনীতিবিদ ছিলেন। তিনি ১৮৬ সালে লর্ড রাসেলের অধীনে এবং ১৮৬৮ থেকে ১৮৭১ সাল পর্যন্ত উইলিয়াম ইওয়ার্ট গ্ল্যাডস্টোনের অধীনে স্বরাষ্ট্র বিভাগের আন্ডার সেক্রেটারি হিসেবে দায়িত্ব পালন করেন এবং ১৮৭১ থেকে ১৮৭৪ সাল পর্যন্ত গ্ল্যাডস্টোনের অধীনে উপনিবেশগুলির জন্য রাজ্যের আন্ডার সেক্রেটারি ছিলেন। ১৮৮০ সালে তিনি ব্যারন ব্র্যাবোর্ন হিসাবে পিয়ারে উন্নীত হন।   রাজনৈতিক পেশা  ১৮৫৭ সালে ন্যাচবুল-হুগেসেন স্যান্ডউইচের সংসদ সদস্য নির্বাচিত হন, একটি আসন তিনি ১৮৮০ সাল পর্যন্ত অধিষ্ঠিত থাকবেন। তিনি ১৮৫৯ থেকে ১৮৬০ সাল পর্যন্ত লর্ড পালমারস্টনের অধীনে ট্রেজারির লর্ড হিসেবে, ১৮৬৬ সালে লর্ড রাসেলের অধীনে স্বরাষ্ট্র বিষয়ক রাজ্যের আন্ডার সেক্রেটারি এবং ১৮৬৮ থেকে ১৮৭১ সাল পর্যন্ত গ্ল্যাডস্টোনের অধীনে এবং ১৮৭১ থেকে ১৮৭৪ গ্ল্যাডস্টোন থেকে উপনিবেশগুলির জন্য রাজ্যের আন্ডার সেক্রেটারি হিসেবে দায়িত্ব পালন করেন।Kidd, Charles, Williamson, David (editors). Debrett's Peerage and Baronetage (1990 edition). New York: St Martin's Press, 1990,  তিনি ১৮৭৩ সালে প্রিভি কাউন্সিলে ভর্তি হন এবং ১৮৮০ সালে কেন্ট কাউন্টির ব্র্যাবোর্নের ব্যারন ব্র্যাবোর্ন হিসাবে পিয়ারে উন্নীত হন। একজন সমবয়সী হওয়ার অল্প সময়ের মধ্যেই তিনি জোসেফ চেম্বারলেইনের মতো র‌্যাডিক্যালদের হস্তক্ষেপবাদী নীতির বিরোধিতা করে কনজারভেটিভ পার্টিতে যোগ দেন।W. F. Rae and H. C. G. Matthew, Hugessen, Edward Hugessen Knatchbull-, first Baron Brabourne of Brabourne, Oxford Dictionary of National Biography (2004)'Why Lord Brabourne became a Conservative', Newcastle Courant, 25 September 1885, p. 8 ১৮৮২ সালে তিনি লিবার্টি অ্যান্ড প্রপার্টি ডিফেন্স লিগের প্রতিষ্ঠাতা সদস্য হন।Rae and Matthew, ODNB  বিষয়শ্রেণী:অক্সফোর্ড ইউনিয়নের সভাপতি বিষয়শ্রেণী:ইংরেজ শিশুসাহিত্যিক বিষয়শ্রেণী:ম্যাগডালেন কলেজ, অক্সফোর্ডের প্রাক্তন শিক্ষার্থী বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:১৮৯৩-এ মৃত্যু বিষয়শ্রেণী:১৮২৯-এ জন্ম বিষয়শ্রেণী:ন্যাচবুল পরিবার বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
আজহার () একটি পুরুষ বা স্ত্রী বাচক আরবি নাম, যার অর্থ উজ্জ্বল, জ্বলজ্বলে, ভাস্বর, স্পস্ট। এটি ভাল নাম বা ডাক নাম ও উপাধি সকল ক্ষেত্রে ব্যবহৃত হয়।an encyclopedia of baby namesAzhar name meaning  ভাল নাম বা প্রদত্ত নাম হিসেবে:   আজহার খান, পাকিস্তানি ক্রিকেটার  আজহার মাহমুদ, পাকিস্তানি ক্রিকেটার  আজহার সাঈদ, পাকিস্তানি ক্রিকেটার  আজহার হোসেন, পাকিস্তানি কুস্তিগির  আজহার আলী, পাকিস্তানি ক্রিকেটার  আজহার উসমান, মার্কিন কৌতুকাভিনেতা  উপাধি বা শেষ নাম হিসেবে:   মাসুদ আজহার, পাকিস্তানি মুজাহেদীন  মোহাম্মদ আজহারউদ্দিন, ভারতীয় ক্রিকেটার   আরও দেখুন   আজহারী (নাম)   তথ্যসূত্র   বিষয়শ্রেণী:প্রদত্ত নাম বিষয়শ্রেণী:আরবি পুরুষবাচক প্রদত্ত নাম বিষয়শ্রেণী:পুরুষবাচক প্রদত্ত নাম বিষয়শ্রেণী:আরবি ভাষার উপাধি
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ। দেখুন, WP:VICTIM। -- বোধিসত্ত্ব (আলাপ) ১৪:৫৭, ২৩ মার্চ ২০১৫ (ইউটিসি) মাহফুজা খানম   – (অপসারণের প্রস্তাবনা দেখুনলগ দেখুন) () উল্লেখযোগ্যতার অভাব Ibrahim Husain Meraj (আলাপ) ১৬:৩৩, ৩ মার্চ ২০১৫ (ইউটিসি)   উল্লেখযোগ্যতা প্রশ্নবিদ্ধ। --মহীন রীয়াদ (আলাপ) ১৭:০১, ৩ মার্চ ২০১৫ (ইউটিসি)  উল্লেখযোগ্য নয়.., Kishorsopnoneel (আলাপ) ১৭:৩৪, ১৮ মার্চ ২০১৫ (ইউটিসি)    --রাফায়েল রাসেল (আলাপ) ১৮:১৭, ১৮ মার্চ ২০১৫ (ইউটিসি)
জাওয়াদুল হক (জন্ম: ১৬ নভেম্বর ১৯৬১) একজন বাংলাদেশী চিকিৎসক। তিনি রাজশাহী মেডিকেল কলেজের কমিউনিটি মেডিসিন বিভাগের অবসরপ্রাপ্ত অধ্যাপক এবং রাজশাহী মেডিকেল বিশ্ববিদ্যালয়ের তৃতীয় উপাচার্য।  জন্ম তিনি চাঁপাইনবাবগঞ্জ শহরের রাজারামপুরে ১৯৬১ সালের ১৬ নভেম্বর জন্মগ্রহণ করেন।  কর্মজীবন জাওয়াদুল হক ১৯৮৬ থেকে ১৯৯৩ সাল পর্যন্ত দেশের বিভিন্ন উপজেলা স্বাস্থ্য কমপ্লেক্সে মেডিকেল অফিসার হিসেবে দায়িত্ব পালন করেন। তিনি রংপুর মেডিকেল কলেজের কমিউনিটি মেডিসিন বিভাগে ১৯৯৩ সালে প্রভাষক হিসেবে শিক্ষকতা শুরু করেন। তিনি রাজশাহী মেডিকেল কলেজের কমিউনিটি মেডিসিন বিভাগের অধ্যাপক ও বিভাগীয় প্রধান ছিলেন। ২০২০ সালের ১৫ নভেম্বর তিনি সরকারি চাকরি থেকে অবসর গ্রহণ করেন। রাজশাহীর ইসলামী ব্যাংক মেডিকেল কলেজের উপাধ্যক্ষ হিসেবেও তিনি কিছুদিন দায়িত্ব পালন করেছেন।  তিনি রাজশাহী মেডিকেল বিশ্ববিদ্যালয়ের সিন্ডিকেট সদস্য, প্রিভেন্টিভ ও সোশ্যাল মেডিসিন অনুষদের প্রতিষ্ঠাতা ডিন, নিয়োগ কমিটির সদস্য, সংবিধি কমিটি ও ক্রয় কমিটির আহ্বায়ক হিসেবে দায়িত্ব পালন করেন। এছাড়া তিনি কলেজ পরিদর্শক এবং পরীক্ষা নিয়ন্ত্রকের অতিরিক্ত দায়িত্ব পালন করেছেন।  জাওয়াদুল হক ২০২৪ সালের ৯ সেপ্টেম্বর রাজশাহী মেডিকেল বিশ্ববিদ্যালয়ের উপাচার্য নিযুক্ত হন এবং ১০ সেপ্টেম্বর আনুষ্ঠানিকভাবে দায়িত্ব গ্রহণ করেন।  তথ্যসূত্র  বিষয়শ্রেণী:১৯৬১-এ জন্ম বিষয়শ্রেণী:বাংলাদেশী চিকিৎসক বিষয়শ্রেণী:চাঁপাইনবাবগঞ্জ জেলার ব্যক্তি বিষয়শ্রেণী:রাজশাহী মেডিকেল বিশ্ববিদ্যালয়ের উপাচার্য বিষয়শ্রেণী:রাজশাহী মেডিকেল কলেজের প্রাক্তন শিক্ষক
গোয়া ভেলহা () ভারতের গোয়া রাজ্যের উত্তর গোয়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে গোয়া ভেলহা শহরের জনসংখ্যা হল ৫৪১১ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে গোয়া ভেলহা এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   তথ্যসূত্র   বিষয়শ্রেণী:গোয়ার শহর ও নগর বিষয়শ্রেণী:গোয়ার ইতিহাস বিষয়শ্রেণী:ভারতের বিশ্ব ঐতিহ্যবাহী স্থান
তৃণমূল বাংলাদেশ জাতীয় দল, যা সাধারণত তৃণমূল বিএনপি নামে সর্বাধিক পরিচিত, বাংলাদেশের একটি রাজনৈতিক দল। এটি ২০১৫ সালে সাবেক মন্ত্রী নাজমুল হুদা দ্বারা প্রতিষ্ঠিত হয়। দলটি হুদা কর্তৃক প্রতিষ্ঠিত চতুর্থ এবং নির্বাচন কমিশন (ইসি) দ্বারা নিবন্ধিত তাঁর দ্বিতীয় দল। বাংলাদেশ জাতীয়তাবাদী দল ( বিএনপি) ছাড়ার পর হুদা প্রথমে বিএনএফ প্রতিষ্ঠা করেন; তবে পরবর্তীতে তাকেই বিএনএফ থেকে বহিষ্কার করা হয়। বিএনপি ও অপর কিছু পর্যবেক্ষক তৃণমূল বিএনপিকে ক্ষমতাসীন দল কর্তৃক কৌশলগতভাবে ব্যবহার করা হয় বলে মনে করেন; যদি বিএনপি নির্বাচন বর্জন করে তবে নাগরিকদেরকে এটিকে 'বিকল্প বিএনপি' হিসেবে দেখানোর জন্য।  তৃণমূল বিএনপি অতীতে প্রকাশ্যে ক্ষমতাসীন মহাজোটে যোগ দেওয়ার চেষ্টা করেছিল।   প্রতিষ্ঠার পর দীর্ঘকাল দলটি ইসি থেকে নিবন্ধন পেতে হিমশিম খেয়েছিল, এমনকি বিষয়টি আদালত পর্যন্ত গড়িয়েছে। যদিও একাদশ সংসদ নির্বাচন দলটি ইসির নিবন্ধনহীন থাকা অবস্থাতেই অনুষ্ঠিত হয়ে যাওয়ার কারণে দলটি এতে অংশ নিতে পারেনি, ফলে বিষয়টি অনালোচিত হয়ে ওঠে। পরবর্তীতে, দলটি ২০২৩ সালের ফেব্রুয়ারিতে দ্বাদশ তম সাধারণ নির্বাচনের আগে ইসি দ্বারা নিবন্ধিত হয় এবং দলটি আবার রাজনৈতিক কার্যক্রম শুরু করে।   নিবন্ধন পরবর্তী রাজনীতি  দ্বাদশ জাতীয় সংসদ নির্বাচনে সারা বাংলাদেশে ৩০০ আসন থেকে প্রার্থী নিয়োগ দিবে বলে তৃণমূল বিএনপি ঘোষণা করে।   মতাদর্শ  ১. বাংলাদেশি জাতীয়তাবাদ ২. মুক্ত বাজার অর্থনীতি ৩. ধর্ম নিরপেক্ষতা   তথ্যসূত্র   বিষয়শ্রেণী:২০১৫-এ বাংলাদেশে প্রতিষ্ঠিত বিষয়শ্রেণী:বাংলাদেশের রাজনৈতিক দল বিষয়শ্রেণী:২০১৫-এ প্রতিষ্ঠিত রাজনৈতিক দল
মেমিল-বুচিমগে ( 메밀부침개 ) বা মেমিলবুচিমগা অথবা বাকউইট প্যানকেক হল বিভিন্ন ধরণের বুচিমগা, বা কোরিয়ান প্যানকেকের প্রকার। এটি একটি ক্রেপ-জাতীয় (খুব পাতলা প্যানকেক) খাবার যা পাতলা বাকউইট বাটা এবং স্থানীয়ভাবে উতপাদিত নাপা বাঁধাকপি দিয়ে তৈরি।  অন্যান্য বাকউইটের খাবারের সাথে, এটি গ্যাংওয়ান প্রদেশের একটি ঐতিহ্যবাহী স্থানীয় বিশেষত্ব। এইসব অঞ্চলে শীতল পর্বতীয় জলবায়ুর কারণে বাকউইট ব্যাপকভাবে চাষ করা হয়। পিয়ংচাং এবং জিওংসিওন কাউন্টিগুলিতে মেমিলমুক (বাকউইট জেলি) এবং মেমিলগুকসু (বাকউইট নুডলস) -এর মতো বাকউইটের বিভিন্ন খাবারের জন্য বিখ্যাত। পিয়ংচ্যাং-এর বৃহত্তম স্থানীয় উৎসবকে মেমিলবুচিগি উৎসব বলা হত যার ২০১৫ সালে পিয়ংচ্যাং ফেস্টিভ্যাল নামকরণ হয়। পিয়ংচ্যাং মার্কেটে অসংখ্য মেমিলবুচিমগা কিনতে পাওয়া যায়। প্রতি পাঁচ দিনে পিয়ংচাং-এ একটি কৃষকের বাজার বসে।  বাম|থাম্ব| মেমিলবুচিমগে বাকউইট ময়দা এবং জল মিশিয়ে একটি পাতলা গোলা বা পিটালি গোলা তৈরি করা হয়। কখনও কখনও এতে অল্প পরিমাণে গমের আটা বা স্টার্চ যোগ করা যেতে পারে কারণ বাকউইটে কম আঠালো উপাদান থাকে। ঐতিহ্যগত উপায়ে, জলের সাথে মিশ্রিত বাকউইটকে পেষনযন্ত্রের সাহায্যে পেষা ও বাটা হয় এবং একটি চালুনি দিয়ে ছেঁকে নেওয়া হয়। ছেঁকে নেওয়া গোলা একটি সোডাঙ (소당) -এর উপর রান্না করা হয় যা একটি সোটের ঢাকনা। সোটে হল একটি ঐতিহ্যবাহী বড় পাত্র যা ভাজার জন্য ব্যবহৃত হয়। উল্লম্বভাবে টুকরো করে কাটা নুন মেশানো নাপা বাঁধাকপি এবং স্ক্যালিয়নগুলির বেশ কয়েকটি টুকরো উত্তপ্ত সোডাঙের উপর রাখা হয় এবং তাদের উপর প্রস্তুত গোলাটি ঢেলে দেওয়া হয়। টক কিমচির বদলে বাঁধাকপি দিয়ে রান্নাটি করা যেতে পারে। মেমিলবুচিমগা তৈরি করার সময় গোলাটি খুব অল্প করে ঢালতে হবে যাতে একটি পাতলা স্তর তৈরি হয়, কারণ ঘন মেমিলবুচিমগা কম সুস্বাদু বলে মনে করা হয়। মেমিলবুচিমগা রান্না করতে পেরিলা তেল ব্যবহার করা হয়।   তথ্যসূত্র   বিষয়শ্রেণী:কেক
গুরু বন্দনা বলতে হিন্দুধর্মে একজন শিক্ষার্থীর কাছ থেকে একজন শিক্ষককে সম্মান জানানো বা কৃতজ্ঞতা প্রকাশ করাকে বুঝায়।  সংস্কৃত ভাষায় রচিত গুরু বন্দনা বা গুরু স্তুতি  অখংডমংডলাকারং ব্যাপ্তং যেন চরাচরম্ । তত্পদং দর্শিতং যেন তস্মৈ শ্রীগুরবে নমঃ ॥ 1 ॥  অজ্ঞানতিমিরাংধস্য জ্ঞানাংজনশলাকযা । চক্ষুরুন্মীলিতং যেন তস্মৈ শ্রীগুরবে নমঃ ॥ 2 ॥  গুরুর্ব্রহ্মা গুরুর্বিষ্ণুঃ গুরুর্দেবো মহেশ্বরঃ । গুরুরেব পরংব্রহ্ম তস্মৈ শ্রীগুরবে নমঃ ॥ 3 ॥  স্থাবরং জংগমং ব্যাপ্তং যত্কিংচিত্সচরাচরম্ । তত্পদং দর্শিতং যেন তস্মৈ শ্রীগুরবে নমঃ ॥ 4 ॥  চিন্মযং ব্যাপিযত্সর্বং ত্রৈলোক্যং সচরাচরম্ । তত্পদং দর্শিতং যেন তস্মৈ শ্রীগুরবে নমঃ ॥ 5 ॥  ত্সর্বশ্রুতিশিরোরত্নবিরাজিত পদাংবুজঃ । বেদাংতাংবুজসূর্যোযঃ তস্মৈ শ্রীগুরবে নমঃ ॥ 6 ॥  চৈতন্যঃ শাশ্বতঃশাংতো ব্যোমাতীতো নিরংজনঃ । বিংদুনাদ কলাতীতঃ তস্মৈ শ্রীগুরবে নমঃ ॥ 7 ॥  জ্ঞানশক্তিসমারূঢঃ তত্ত্বমালাবিভূষিতঃ । ভুক্তিমুক্তিপ্রদাতা চ তস্মৈ শ্রীগুরবে নমঃ ॥ 8 ॥  অনেকজন্মসংপ্রাপ্ত কর্মবংধবিদাহিনে । আত্মজ্ঞানপ্রদানেন তস্মৈ শ্রীগুরবে নমঃ ॥ 9 ॥  শোষণং ভবসিংধোশ্চ জ্ঞাপণং সারসংপদঃ । গুরোঃ পাদোদকং সম্যক্ তস্মৈ শ্রীগুরবে নমঃ ॥ 10 ॥  ন গুরোরধিকং তত্ত্বং ন গুরোরধিকং তপঃ । তত্ত্বজ্ঞানাত্পরং নাস্তি তস্মৈ শ্রীগুরবে নমঃ ॥ 11 ॥  মন্নাথঃ শ্রীজগন্নাথঃ মদ্গুরুঃ শ্রীজগদ্গুরুঃ । মদাত্মা সর্বভূতাত্মা তস্মৈ শ্রীগুরবে নমঃ ॥ 12 ॥  গুরুরাদিরনাদিশ্চ গুরুঃ পরমদৈবতম্ । গুরোঃ পরতরং নাস্তি তস্মৈ শ্রীগুরবে নমঃ ॥   গুরু  গুরুর ধারণা মানবতার মতোই পুরানো। প্রধানত, গুরু শব্দের অর্থ 'শিক্ষক' এবং এরূপে এটি একটি সর্বজনীন ধারণা যেখানে কোনও জানা ব্যক্তি, কোনও অজ্ঞ ছাত্র বা শিষ্যকে জ্ঞান দেন। বর্ধিত দৃষ্টিতে, একজন গুরুও পুরোহিত, রাব্বি, মাস্টার, বিদ্যালয় শিক্ষক এমনকি পিতা বা মাতাও হতে পারেন। গুরু বলতে শিক্ষক কর্তৃক আনুষ্ঠানিক প্রশিক্ষণ দেওয়া নয়, বরং তিনি এমন ব্যক্তি যিনি একজন ব্যক্তির সামগ্রিক বিকাশ এবং শেখার ক্ষেত্রে অবদান রাখেন। অর্থগত দিক থেকে গু মানে অন্ধকার, রু মানে যিনি তা তাদের তাড়িয়ে দেন। অন্ধকার দূর করার শক্তি আছে বলেই গুরু নাম এসেছে।   আধুনিক যুগে   আমেরিকান হিন্দু এডুকেশন ফাউন্ডেশন (এইচএইচ) হিউস্টনে একটি অনুষ্ঠান পরিচালনা করেছিল, যেখানে ৩০ জন শিক্ষক এবং একজন অধ্যক্ষকে শিক্ষার্থীরা সম্মান জানায়। হিউস্টন বালাগোকুলামস এলাকার শিশুরা তাদের প্রিয় শিক্ষকদের বেছে নিয়েছিল। অনুষ্ঠানে সভাপতিত্ব করেন আর্য সমাজ হিউস্টনের আচার্য প্রেমচাঁদ শ্রীধর। প্রদীপ প্রজ্বলনের মধ্য দিয়ে অনুষ্ঠানের সূচনা হয়েছিল এবং এর পরে সাংস্কৃতিক অনুষ্ঠান হয়, হিন্দু ধারণায় গুরু নিয়ে ব্যাখ্যা দেয়া হয়। শিক্ষকদের সম্মানের পরে বেদ বৃন্দ গোষ্ঠী বৈদিক সূচনা ঠিকানা হিসাবে পরিচিত তিত্তরিয়া উপনিষদের একটি অংশ জপ করেছিল।  ব্যাঙ্গালোরে, কাঞ্চী কামাকোটি পীতামের শঙ্করাচার্যশ্রী, জয়েন্দ্র সরস্বতীকে গুরুবন্দনা নিবেদন করা হয়। বৃষ্টি সত্ত্বেও, আধ্যাত্মিক গুরুকে সংবর্ধনা জানাতে একদল লোক মল্লেশ্বরমে জড়ো হয়। ইস্কন মন্দিরে, সারা বছর ধরে আধ্যাত্মিক গুরু শ্রীলা প্রভুপদের জন্য গুরুবন্দনা করা হয়।   অন্যান্য ধর্মে  হিন্দু ধর্ম ছাড়াও জৈন, শিখ, বৌদ্ধধর্মের মতো অন্যান্য ধর্মেও গুরু-শিষ্য ধারণা অনুসরণ করা হয়। আসলে শিখ শব্দের উৎপত্তি সংস্কৃত 'শিশু' থেকে হয়েছে। জৈনরা তাদের আচারের অংশ হিসাবে গুরু বন্দনা উদ্‌যাপন করে।   তথ্যসূত্র    কাঁচি সংবর্ধনা দর্শন   হাউসনে গুরু বন্দনা  হাউস্টনে গুরু বন্দনা   বিষয়শ্রেণী:হিন্দু দার্শনিক ধারণা বিষয়শ্রেণী:হিন্দু গুরু বন্দনা বিষয়শ্রেণী:হিন্দু ধর্ম গুরু সম্নার্থে ভজন
অর (আমার গুপ্তধন) হল ২০০৪ সালের একটি নাট্য চলচ্চিত্র। অভিনেত্রী ডানা আইভজি “অর” চরিত্রে অভিনয় করেন। সে কিশোরী বয়সে তার পতিতা মা রুথির প্রতি দায়িত্বশীল হওয়ার জন্য সংগ্রাম করে। এ চলচ্চিত্রে রনিত এলকাবেটজ অভিনয় করেছেন। ফ্রান্স ও -ইসরায়েলি প্রতিষ্ঠানের যৌথ প্রযোজনায় ২০০৪ সালের ১৪ মে “কান চলচ্চিত্র উৎসবে” চলচ্চিত্রটির প্রথম প্রদর্শনী হয়।   সারসংক্ষেপ  অর ( ডানা আইভজি) নামে এক কিশোরী নিজেকে বাঁচানো ও তার মাকে সহায়তা করার জন্য বিভিন্ন ধরনের অদ্ভুত কাজ করে। যখন তার মা রুথি ( রনিত এলকাবেটস ) হাসপাতালে থাকার পর বাড়ি ফিরে আসে তখন সে মা রুথিকে বলে, “সে ঘর পরিষ্কারের কাজ খুঁজে পেয়েছে।” রুথি তার কম বেতনের চাকরি দ্বারা অনুপ্রাণিত হয় না এবং দ্রুত পতিতাবৃত্তিতে ফিরে আসে। এরই মধ্যে, অর তার শৈশবের প্রতিবেশী বন্ধু ইডোর সাথে রোম্যান্সকর মেলামেশা শুরু করে। যেমন তারা একসাথে ঘুমায়। ইডোর মা রুথির মুখোমুখি হয়ে স্পষ্ট করে বলে, “সে রুথিকে পছন্দ করে না তাই সে তাদের সম্পর্ককে মেনে নেবে না। ফলে ইডো ও তার পরিবারের সাথে অরের সম্পর্ক ভেঙে পড়ে। অর তার মাকে বাঁচানোর জন্য রাস্তায় পতিতাবৃত্তিতে নিজেকে ভাড়া দিতে মরিয়া হয়ে উঠে। নিজে পতিতাবৃত্তি শুরু করে, প্রথমে তার বাড়িওয়ালাকে যৌন সেবা প্রদান করে এবং অবশেষে একটি এসকর্ট সার্ভিসে যোগ দেয়।   অভ্যর্থনা  অর কান চলচ্চিত্র উৎসবে পাঁচটি সহ ১০ টি পুরস্কার জিতেছে এবং আরও ৮ টির জন্য মনোনীত হয়। এতে চলচ্চিত্রটি ৭৭% রেটিং পেয়েছে।Or (My Treasure) (2005)  Rotten Tomatoes. Retrieved on 2 July 2010   পুরস্কার এবং মনোনয়ন  ইসরায়েলি ফিল্ম একাডেমি  সেরা অভিনেত্রী - ডানা ইভজি (জয়ী)  সেরা শিল্প নির্দেশনা - আভি ফাহিমা (মনোনয়ন)  সেরা পরিচালক - কেরেন ইয়েদায়া (মনোনয়ন)  সেরা চলচ্চিত্র - (মনোনয়ন)  সেরা চিত্রনাট্য - কেরেন ইয়েদায়া  সারি এজুজ (মনোনয়ন)  সেরা পার্শ্ব অভিনেত্রী - রনিত এলকাবেটজ (মনোনয়ন)  বোগোটা চলচ্চিত্র উৎসব  সেরা চলচ্চিত্র - কেরেন ইয়েদায়া (মনোনয়ন)  আন্তর্জাতিক চলচ্চিত্র উৎসব ব্রাতিস্লাভা  গ্র্যান্ড প্রিক্স - কেরেন ইয়েদায়া, রনিত এলকাবেটজ, ডানা ইভজি (জয়ী)  কান চলচ্চিত্র উৎসব  সমালোচক সপ্তাহ গ্র্যান্ড প্রাইজ - কেরেন ইয়েদায়া (জিতেছেন)  গোল্ডেন ক্যামেরা - কেরেন ইয়েদায়া (জয়ী)  শ্রেষ্ঠ পূর্ণদৈর্ঘ্য চলচ্চিত্রের জন্য প্রিক্স রিগার্ডস জিউন অ্যাওয়ার্ড - কেরেন ইয়েদায়া (জিতেছেন)  এসএসিডি চিত্রনাট্য পুরস্কার - কেরেন ইয়েদায়া, সারি এজুজ (জয়ী)  সেরা বৈশিষ্ট্যের জন্য তরুণ সমালোচক পুরস্কার - কেরেন ইয়েদায়া (জিতেছেন)  ইউরোপীয় চলচ্চিত্র পুরস্কার  বছরের ইউরোপীয় আবিষ্কার - কেরেন ইয়েদায়া (মনোনয়ন)  জেরুজালেম চলচ্চিত্র উৎসব  সেরা ইজরায়েল ফিচারের জন্য ওলগিন পুরস্কার - কেরেন ইয়েদায়া (মনোনয়ন)  মেক্সিকো সিটি আন্তর্জাতিক সমসাময়িক চলচ্চিত্র উৎসব  সেরা উপলব্ধি - কেরেন ইয়েদায়া (জয়ী)  সেরা অভিনেত্রী - রনিত এলকাবেটজ ডানা ইভগির সাথে ভাগ করেছেন (জিতেছেন)  পাম স্প্রিংস আন্তর্জাতিক চলচ্চিত্র উৎসব  নিউ ভয়েস/ নিউ ভিশন স্পেশাল জুরি মেনশন - কেরেন ইয়েদায়া (জয়ী)   চরিত্র   অর হিসাবে দানা ইভগি  রুথির চরিত্রে রনিত এলকাবেটজ  রাচেলের চরিত্রে কেটিয়া জিনব্রিস  ইদোর চরিত্রে মেশার কোহেন   তথ্যসূত্র   বিষয়শ্রেণী:এইচআইভি-এইডস বিষয়ক চলচ্চিত্র বিষয়শ্রেণী:ফরাসি চলচ্চিত্র বিষয়শ্রেণী:ইসরায়েলি চলচ্চিত্র বিষয়শ্রেণী:২০০৪-এর চলচ্চিত্র বিষয়শ্রেণী:ফরাসি নাট্য চলচ্চিত্র বিষয়শ্রেণী:ইসরায়েলে ধারণকৃত চলচ্চিত্র
'গ্যুর-মেদ-কুন-ব্জাং-র্নাম-র্গ্যাল () (১৭১৩-১৭৬৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় ঝে-ছেন-রাব-'ব্যাম্স () উপাধিধারী বৌদ্ধ অবতারী লামা ছিলেন।   সংক্ষিপ্ত জীবনী  ব্স্তান-পা'ই-র্গ্যাল-ম্ত্শান ১৭১৩ খ্রিষ্টাব্দে তিব্বতের রু-দাম-গ্যাং-'খ্যিল () নামক স্থানে জন্মগ্রহণ করেন। তিনি 'গ্যুর-মেদ-থেগ-ম্ছোগ-ব্স্তান-'দ্জিন () নামক দ্বিতীয় র্দ্জোগ্স-ছেন-গ্রুব-দ্বাং উপাধিধারী অবতারী লামার কনিষ্ঠ ভ্রাতা ছিলেন। তাকে ব্স্তান-পা'ই-র্গ্যাল-ম্ত্শান () নামক প্রথম ঝে-ছেন-রাব-'ব্যাম্স () উপাধিধারী বৌদ্ধ লামার পুনর্জন্ম রূপে চিহ্নিত করে পাঁচ বছর বয়সে খাম্স অঞ্চলের স্দে-দ্গে রাজ্যে ঝে-ছেন-দ্গোন-ও-র্গ্যান-ছোস-দ্জোং () বৌদ্ধবিহারে নিয়ে যাওয়া হয়। স্কাল-ব্জাং-পে-মা-দ্বাং-ফ্যুগ (), 'গ্যুর-মেদ-স্কাল-ব্জাং-'ফেল-র্গ্যাস (), 'গ্যুর-মেদ-স্কাল-ব্জাং-ব্স্তান-ফেল (), কুন-দ্গা'-ব্স্তান-'দ্জিন (), দ্পাল-ল্দান-ছোস-স্ক্যোং () প্রভৃতি বৌদ্ধ লামারা তার শিক্ষক ছিলেন। তিনি ঝে-ছেন-দ্গোন-ও-র্গ্যান-ছোস-দ্জোং () বৌদ্ধবিহারটিকে সম্প্রসারণের ব্যবস্থা করেন।   তথ্যসূত্র   বিষয়শ্রেণী:১৭১৩-এ জন্ম বিষয়শ্রেণী:১৭৬৯-এ মৃত্যু বিষয়শ্রেণী:ঝেছেন রাব্যাম